אהרן ליכטנשטיין

אהרן ליכטנשטיין (כ"ח באייר ה'תרצ"ג, 23 במאי 1933, צרפת – א' באייר ה'תשע"ה, 20 באפריל 2015, ישראל) היה ראש ישיבת הר עציון באלון שבות ודוקטור לספרות אנגלית. מרבניה הבולטים של האורתודוקסיה המודרנית בישראל ובארצות הברית, וממנהיגי האגף המתון של הציונות הדתית. חתן פרס ישראל לספרות תורנית.

החזיק בהשקפת עולם המשלבת את ערכי לימוד התורה וההלכה בצורתם המסורתית עם הומניזם מודרני וליברליות. נחשב לאחד מתלמידיו המובהקים של הרב יוסף דוב הלוי סולובייצ'יק, ודרכו הלימודית קרובה לשיטת בריסק.

==ביוגרפיה==
נולד בצרפת לר' יחיאל ליכטנשטיין ולבלומה לבית שוורץ. בשנת 1940, חודשים ספורים לאחר כיבוש צרפת בידי הנאצים, הצליחה משפחתו לברוח לארצות הברית. בגיל התיכון למד אצל הרב יצחק הוטנר בישיבת רבנו חיים ברלין והרב אהרן סולובייצ'יק, אך עיקר חינוכו התורני היה בישיבה יוניברסיטי אצל הרב יוסף דוב הלוי סולובייצ'יק. הוא קיבל ממנו הסמכה לרבנות בשנת 1959 ובהמשך גם נישא לבתו, ד"ר טובה ליכטנשטיין. הרב ליכטנשטיין החשיב את הרב יוסף דוב הלוי סולובייצ'יק כרבו המובהק. במקביל ללימודיו בישיבה יוניברסיטי, למד ספרות אנגלית, וסיים ב-1957 עבודת דוקטורט בתחום זה באוניברסיטת הרווארד, שעסקה בהגותו של הנרי מור . תקופה קצרה שימש כמרצה לספרות אנגלית במכללת שטרן לנשים שעל יד ישיבה יוניברסיטי. היה גם ראש כולל בישיבת רבנו יצחק אלחנן שבישיבה יוניברסיטי.

בשנת 1970 הזמין אותו הרב יהודה עמיטל לעמוד בראש ישיבת הר עציון. הרב ליכטנשטיין קיבל את התפקיד בתנאי שהרב עמיטל ימשיך לכהן כראש הישיבה לצידו, ועלה לארץ עם משפחתו בשנת 1971. הרב ליכטנשטיין היה גם רקטור מכללת יעקב הרצוג וכיהן גם כראש ישיבה בסניף ישיבה יוניברסיטי בירושלים. מאז עלייתו התגורר בירושלים, וב-2006 עבר לאלון שבות, בסמיכות לישיבת הר עציון. בסוף זמן חורף תשע"א הודיע על פרישתו מהעברת השיעור היומי בעיון, והתמסרותו בעיקר לכתיבה תורנית.

זכה בפרס הרב קוק לספרות תורנית לשנת תשע"ג על ספריו על התלמוד, שסוכמו בידי תלמידיו. בנימוקי ועדת הפרס נאמר: "הרב ליכטנשטיין מביא בספרים האלה את שיטת הלימוד הבריסקאית לזיקוק ומיצוי מעמיקים ומרשימים, ופותח את הלמדנות התלמודית המסורתית לפני בני הדור".

בשנת תשע"ד (2014) זכה הרב ליכטנשטיין בפרס ישראל לספרות תורנית.

בבוקר א' באייר ה'תשע"ה, 20 באפריל 2015, בגיל 81, נפטר הרב ליכטנשטיין באלון שבות.

==השקפת עולמו==
הרב אהרן ליכטנשטיין בהכתרת בנו הרב [[משה ליכטנשטיין כראש ישיבה בישיבת הר עציון, כ"ט תשרי ה'תשס"ט (28 באוקטובר 2008)]]
תלמידו, הרב חיים נבון, כתב עליו:

השקפת עולמו קרובה לתפיסת האורתודוקסיה המודרנית. תקופה מסוימת היה קשור לתנועת נתיבות שלום המשויכת לחוגי השמאל הדתי. לאחר רצח רבין התבטא בחריפות נגד האווירה בציבור הדתי-לאומי בתקופה שקדמה לרצח. התנגד בתוקף לסרבנות. עם זאת, בשעת הפולמוס על תוכנית ההתנתקות הבהיר שאין הוא מביע עליה דעה – לחיוב או לשלילה – בניגוד לניסיונות תנועת מימד להציב אותו כתומך בתוכנית. לאחר טבח מערת המכפלה הביע בפני הרב דוב ליאור זעזוע וביקורת על כך שלא גינה את הטבח שביצע ברוך גולדשטיין ואף נתן לרוצח כבוד<ref></ref>.

הרב ליכטנשטיין יסד דרך פסיקת הלכה מיוחדת המכונה "גישת המורכבות" על פיה הפסיקה מתבצעת תוך כדי בדיקת הסוגיה מצדדים שונים בנוסף לסוגיה עצמה. כך לדוגמה, התנגד בתוקף לפטור ממצוות סוכה לעוברי דרכים, אף לאחר שהוכיח מהסוגיה שאפשר להקל בכך, בטענה שלא ראוי לתת פטור ממצווה עשה במלוא היקפה. לצד זאת, הקל בלבישת מכנסיים לנשים, אם אינם צמודים לגוף.

תמך במסלול ההסדר לכתחילה וטען שלתלמידי חכמים יש חיוב הלכתי לשרת בצבא<ref></ref>. עם זאת, התנגד להארכתו לשירות צבאי מלא<ref></ref>.

==ספרים ומאמרים==
הרב ליכטנשטיין פרסם מספר רב של מאמרים בענייני תלמוד, הלכה והשקפת עולם. מפורסם במיוחד מאמרו "זאת תורת ההסדר", שבו הציב תשתית הלכתית ורעיונית לשילוב תורה ושירות צבאי במסגרת ישיבות ההסדר.

ישיבת הר עציון הוציאה לאור קבצים בשם "שיעורי הרב אהרן ליכטנשטיין" על מסכתות מהתלמוד הבבלי: זבחים, טהרות, פסחים, בבא מציעא, בבא בתרא, הוריות, וגיטין, ובנוסף על קונטרס דינא דגרמי של הרמב"ן, בעריכת תלמידיו.

בשנת ה'תשס"ו יצא לאור הספר "באור פניך יהלכון", המקבץ שיחות המייצגות את תפיסת עולמו של הרב ליכטנשטיין. את הספר ערך הרב ראובן ציגלר, בהוצאת "תבונות". יצא לאור שוב בהוצאת ידיעות ספרים בשנת תשע"ב.

באלול תשע"א (2011) יצא לאור הספר "מבקשי פניך" בהוצאת "ידיעות ספרים". הספר מבוסס על שיחות שניהל הרב חיים סבתו עם הרב ליכטנשטיין בנושאי השקפה ויהדות.

בשנת ה'תשע"ד (2014) יצא לאור ספרו "מנחת אביב: חידושים ועיונים בש"ס", ובו 36 מאמרים תורניים מפרי עטו. את הספר ערך הרב אליקים קרומביין, בהוצאת "מגיד".

בשנת ה'תשע"ו (2016), לאחר פטירתו, יצא לאור ספר בשם "מוסר אביב: על מוסר, אמונה וחברה", ובו 15 מאמרים הגותיים שכתב, מתוכם 5 שתורגמו מאנגלית. את הספר ערכו פרופ' אביעד הכהן והרב ראובן ציגלר, בהוצאת "מגיד".

בשנת ה'תשע"ז (2017) לאחר פטירתו, יצא לאור ספר בשם "קדושת אביב: עיונים בקדושת הזמן והמקום" בעריכת ש"י ליכטנשטיין והרב חיים נבון, בהוצאת "מגיד".

בשנת ה'תשפ"א (2021) יצא לאור ספר בשם "תקווה לדורשיך: על תשובה ועבודת ה" בעריכת מרדכי ברגר וראובן ציגלר, בהוצאת "מגיד".

בשנת ה׳תשפ״ב (2022) יצא לאור ספר בשם ״בשובך לציון״, ספר המאגד את שיחות הרב ליכטנשטיין והרב עמיטל ליום העצמאות ויום ירושלים, בהוצאת "ידיעות ספרים". 

באותה שנה יצא לאור גם ספר בשם ״רוח אביב: על עבודת ה׳, משפחה וקהילה״ בעריכת הרב אליקים קרומביין וראובן ציגלר, בהוצאת "מגיד".

;ספרים נוספים (באנגלית):
<div class="mw-content-ltr">
* 
* 
* 
* 
* 
* 
*Reuven Ziegler, ed. (2016), By His Light: Character and Values in the Service of God, New Milford, CT: Maggid, 
</div>

==תלמידים בולטים==
{| class="mw-collapsible"
|- valign="top"
|
* בנו – הרב משה ליכטנשטיין – ראש ישיבת הר עציון
* בנו – הרב מאיר ליכטנשטיין – רב קהילת "אוהל יונה מנחם" בבית שמש, ור"מ בישיבת אורות שאול. לשעבר ראש ישיבת הקיבוץ הדתי עין צורים.
* בנו – הרב יצחק ליכטנשטיין – ראש ישיבת תורה ודעת בניו יורק.
* בנו – הרב ש"י ליכטנשטיין
* בתו – אסתר (אסתי) רוזנברג – ראש בית המדרש לנשים במגדל עוז
* בתו – טוני מיטלמן – ראש אולפנת אלומה בשדות נגב
* חתנו – הרב עודד מיטלמן – ר״מ בישיבת ההסדר ירוחם
* הרב אליהו בלומנצוייג – ראש ישיבת ההסדר ירוחם
* הרב יעקב מדן – ראש ישיבת הר עציון
* הרב ברוך גיגי – ראש ישיבת הר עציון
* פרופ' אביעד הכהן, דיקן בית הספר למשפטים והמרכז האקדמי שערי מדע ומשפט
* הרב רא"ם הכהן – ראש ישיבת עתניאל
* הרב יובל שרלו – ראש ישיבת אורות שאול בתל אביב
*הרב מיכאל אדרעי – ראש הכולל בישיבת הר עציון והרב של כפר מימון
* הרב אליקים קרומביין – ר"מ בישיבת הר עציון ועורך ספרו של הרב – 'מנחת אביב'
|
*הרב יאיר קאהן – ר"מ בישיבת הר עציון
*הרב תמיר גרנות – ראש ישיבת אורות שאול
* הרב שמואל דוד – רב העיר עפולה
* הרב שלמה לוי – ראש כולל הלכה ישיבת הר עציון ונשיא ישיבת ההסדר בקריית גת
* הרב אמנון בזק – ר"מ בישיבת הר עציון
* הרב עזרא ביק – ר"מ בישיבת הר עציון
* הרב יוסף צבי רימון – ראש בית המדרש של המרכז האקדמי לב, ורב המועצה האזורית גוש עציון
* הרב אוריאל עיטם, ראש ישיבת ההסדר ירוחם
* הרב איתמר אלדר – ראש בית המדרש בישיבת אורות שאול
* הרב משה טרגין – ר״מ בישיבת הר עציון
* הרב שמואל שמעוני – ר״מ בישיבת הר עציון
* הרב חיים נבון – רב קהילה לשעבר בקהילת השמשוני, מודיעין; ר"מ במדרשת לינדנבאום
* הרב מיכאל רוזנצוייג – ראש ישיבה וראש כולל בישיבת רבנו יצחק אלחנן
* הרב עמיחי גורדין – ראש ישיבה תיכונית הר עציון לצעירים
* הרב ארלה הראל – ראש הישיבה התיכונית "לב חדש" בשילה ולשעבר ראש ישיבת ההסדר ביישוב. הוגה, מטפל ומחבר פורה
* הרב עידו רכניץ, מראשי מכון משפטי ארץ, מנהל רשת בתי הדין לממונות "ארץ חמדה גזית", ומהפעילים הבולטים להשבת משפט התורה לחיי הציבוריות.
|}
* הרב איתן אנסבכר, ר"מ לשעבר בישיבת הר עציון,ראש הישיבה התיכונית או"ת נווה שמואל באפרת לשעבר ור"מ בישיבה התיכונית או"ת נווה שמואל.

==ראו גם==
* עץ משפחת סולובייצ'יק
* בית בריסק

==לקריאה נוספת==
* עדות לאהרן: ספר יובל של הרב ד"ר אהרן ליכטנשטיין, דעת: כתב-עת לפילוסופיה יהודית מס' 76, הוצאת אוניברסיטת בר-אילן תשע"ד (2014)
* חיים נבון (עורך), אשרי אדם עוז לו בך, לדרכו ולדמותו של הרב אהרן ליכטנשטיין, הוצאת ידיעות ספרים, 2018

==קישורים חיצוניים==

* 
* 
<div class="mw-content-ltr">
* מאמר על השקפת עולמו </div>
* אביעד הכהן, על לב אהרן - אמרים וליקוטים ממשנתו של הרב אהרן ליכטנשטיין, ירושלים תשס"ג
* , מתוך: מה אהבתי תורתך, אלון שבות: ישיבת הר עציון תשע"ד
* חיים נבון, [http://www.daat.ac.il/daat/mahshevt/maamarim/talmud-2.htm תלמוד תורה בהגותו של הרב אהרן ליכטנשטיין], אקדמות י"ז, תשס"ו
* 
* [https://docs.google.com/document/d/1kDLS2bm9-1jOx25r2tBR3EyUQfVGkk4N6ujwNzhNo6Q/edit?pli=1 דרושה הרבה השקעה], ריאיון שפורסם בעולם קטן באוקטובר 2008
* 
* 
* 
* אליקים קרומביין, [https://asif.co.il/wp-content/uploads/2021/04/158raal.html על "שיעורי הרב אהרן ליכטנשטיין - דינא דגרמי"], עלון שבות 158, באתר "אסיף".
* 
* זאב גלילי, [http://www.zeevgalili.com/2014/05/19393 כך ניצל חתן פרס ישראל אהרון ליכטנשטיין מציפורני הנאצים], באתר "היגיון בשיגעון", 6 במאי 2014
* 
* 
* [https://avnetstore.wordpress.com/2015/04/21/באור-פניך-יהלכון-דברים-לזכרו-של-הרב-אה/ באור פניך יהלכון - מתורתו של הרב ליכטנשטיין], בבלוג "תורתך שעשועי"
* הספדים מאת הרב חיים נבון: ; 
* 
* [http://etzion.haretzion.org/about-us/rav-aharon-lichtenstein-ztl ארכיון של הספדים], כולל קובצי טקסט, אודיאו ווידאו
*, מאת פרופ' אביעד הכהן - פסיפס יוני 2015
* אריאל הורוביץ, [https://musaf-shabbat.com/2016/05/07/יחסים-מורכבים-אריאל-הורוביץ/ יחסים מורכבים], על הרב ליכטנשטיין ויחסו לעולם מדעי היהדות, כתבה במוסף שבת של מקור ראשון, 6 במאי 2016.
* 
* [https://www.inn.co.il/tags/הרב_אהרון_ליכטנשטיין/ כל הכתבות על הרב אהרון ליכטנשטיין], באתר ערוץ 7
;חיבוריו
* [https://etzion.org.il/he/philosophy/great-thinkers/harav-aharon-lichtenstein/torat-chesed-bibliography-harav-aharon ביבליוגרפיה של כתבי הרב ליכטנשטיין]
* 
* 
* 
* 
* 

* 

* 
* 
* 
* 
* 
* 
* 
* [http://www.etzion.org.il/sites/default/files/ral-approach-to-torah-learning-netuim18.pdf הגישה המושגית-בריסקאית בלימוד התורה: השיטה ועתידה], נטועים יח (תשע"ג), עמ' 9–38.

==הערות שוליים==

קטגוריה:ישראלים ילידי צרפת
קטגוריה:רבני הציונות הדתית בישראל
קטגוריה:ראשי ישיבת הר עציון
קטגוריה:רבנים אמריקאים
קטגוריה:בוגרי ישיבת רבי חיים ברלין
קטגוריה:בוגרי ישיבה יוניברסיטי
קטגוריה:בעלי תואר דוקטור מאוניברסיטת הרווארד
קטגוריה:בוגרי ישיבת רבי יצחק אלחנן
קטגוריה:ראשי ישיבה בישיבה יוניברסיטי
אהרון
קטגוריה:זוכי פרס הרב קוק
קטגוריה:קטמון: רבנים
קטגוריה:זוכי פרס ישראל לספרות תורנית
קטגוריה:תלמידי הרי"ד סולובייצ'יק (בוסטון)
קטגוריה:עולים בשנות ה-1970
קטגוריה:רקטורי מכללות בישראל
קטגוריה:אמריקאים ישראלים
קטגוריה:פעילי עוז ושלום - נתיבות שלום
קטגוריה:סגל מכללת הרצוג
קטגוריה:ישראלים שנולדו ב-1933
קטגוריה:אמריקאים שנולדו ב-1933
קטגוריה:ישראלים שנפטרו ב-2015
קטגוריה:אמריקאים שנפטרו ב-2015